cyanic-selkie/wikianc huggingface dataset:
การอลุส-ดูว์ร็อง
ประวัติ
ในปี พ.ศ. 2432 การอลุส-ดูว์ร็องก็ได้รับเครื่องอิสริยาภรณ์เลชียงดอเนอร์ ในปี พ.ศ. 2433 การอลุส-ดูว์ร็องก็ร่วมในการก่อตั้งสมาคมวิจิตรศิลป์แห่งชาติแห่งฝรั่งเศส (Société Nationale des Beaux Arts) และในปี พ.ศ. 2447 การอลุส-ดูว์ร็องก็ได้เป็นสมาชิกของสถาบันวิจิตรศิลป์ ในปีต่อมาก็ได้รับแต่งตั้งให้เป็นผู้อำนวยการของสถาบันฝรั่งเศสแห่งโรม
สำนักวิชาทันตแพทยศาสตร์ มหาวิทยาลัยเทคโนโลยีสุรนารี
สำนักวิชาทันตแพทยศาสตร์ มหาวิทยาลัยเทคโนโลยีสุรนารี (Institute of Dentistry, Suranaree University of Technology) เป็นหน่วยงานภายในสถาบันอุดมศึกษาในกำกับของรัฐสังกัดมหาวิทยาลัยเทคโนโลยีสุรนารี จัดตั้งขึ้นในปี 2558 เป็นหน่วยงานระดับเทียบเท่าคณะวิชาลำดับที่ 7 ของมหาวิทยาลัยและเป็นโรงเรียนทันตแพทย์ลำดับที่ 13 ของประเทศ และเป็นแห่งที่ 2 ของภาคตะวันออกเฉียงเหนือ จัดการเรียนการสอนด้านทันตกรรมและโรคเกี่ยวกับช่องปาก
ประวัติ
สำนักวิชาแพทยศาสตร์ มหาวิทยาลัยเทคโนโลยีสุรนารีได้ริเริ่มโครงการจัดตั้งระบบวิทยาศาสตร์สุขภาพในเดือนมกราคม พ.ศ. 2538 ประกอบด้วย สำนักวิชาแพทยศาสตร์ สำนักวิชาทันตแพทยศาสตร์ สำนักวิชาเภสัชศาสตร์ สำนักวิชาพยาบาลศาสตร์ และศูนย์การแพทย์(โรงพยาบาลมหาวิทยาลัย) โดยในระยะแรกจะจัดตั้งสำนักวิชาแพทยศาสตร์ สำนักวิชาพยาบาลศาสตร์ และศูนย์การแพทย์ เพื่อผลิตแพทย์ พยาบาล และเทคนิคการแพทย์ ซึ่งเป็นบุคลากรอุดมศึกษาที่ขาดแคลนมาก
ต่อมาในปี 2540 ประเทศไทยประสบปัญหาภาวะเศรษฐกิจ จึงให้ชะลอโครงการดังกล่าวไว้ก่อน โดยในปี 2541 สำนักวิชาแพทยศาสตร์ ได้พัฒนาหลักสูตรการศึกษาระดับปริญญาตรี จำนวน 5 หลักสูตร ซึ่งสภาวิชาการ มหาวิทยาลัยเทคโนโลยีสุรนารี ในการประชุมครั้งที่ 8/2541 วันที่ 25 พฤศจิกายน พ.ศ. 2541 ได้ให้ความเห็นชอบ ดังนี้
ต่อมาในปี 2557 มหาวิทยาลัยเทคโนโลยีสุรนารี ได้เสนอหลักสูตรทันตแพทยศาสตรบัณฑิตระดับปริญญาตรีต่อทันตแพทยสภา และได้รับการอนุมัติในวันที่ 9 เมษายน 2558 จึงได้จัดตั้ง“สำนักวิชาทันตแพทยศาสตร์ มหาวิทยาลัยเทคโนโลยีสุรนารี”ขึ้นและใช้ชื่อภาษาอังกฤษว่า “Institute of Dentistry, Suranaree University of Technology” เป็นโรงเรียนทันตแพทย์แห่งที่ 11 ของรัฐและแห่งที่ 13 ของประเทศไทย และได้รับการรับรองจากทันตแพทยสภาแล้ว
หน่วยงานภายใน
หน่วยงานภายในสำนักวิชาทันตแพทยศาสตร์ มหาวิทยาลัยเทคโนโลยีสุรนารี มีดังนี้
ทำเนียบคณบดี
รายนามคณบดีคณะ มหาวิทยาลัย ตั้งแต่ก่อตั้งจนถึงปัจจุบันมีดังนี้
คดีป่วน ชวนให้รัก
คดีป่วน ชวนให้รัก เป็นละครโทรทัศน์ของเกาหลีใต้ปี ค.ศ. 2017 นำแสดงโดย จี ชัง-อุก และ นัม จี ฮย็อน ร่วมด้วย ชเว แท-จุน และ คว็อน นา-รา ออกอากาศทาง เอสบีเอส ตั้งแต่วันที่ 10 พฤษภาคม ถึง 13 กรกฎาคม ค.ศ. 2017 เวลา 22:00 น. ในวันพุธและวันพฤหัสบดี จำนวน 40 ตอน
ละครมีส่วนแบ่งผู้ชมเพียงเล็กน้อยแต่สามารถเอาชนะคู่แข่งได้ด้วยการขึ้นอันดับหนึ่งในกลุ่มประชากรที่มีอายุตั้งแต่ 20-49 ปี
เรื่องย่อ
เป็นเรื่องราวเกี่ยวกับ โนห์ จี-อุก (จี ชัง-อุก) เป็นอัยการ และ อึน บง-ฮี (นัม จี ฮย็อน) เป็นอัยการฝึกหัด พวกเขาทำงานร่วมกันในคดีลึกลับที่เกี่ยวข้องกับฆาตกรโรคจิตเจ้าเล่ห์ พวกเขาค้นพบว่าพวกเขาเชื่อมโยงกันในอดีต
โนห์ จี-อุก ป็นอัยการที่เปลี่ยนอาชีพเป็นทนายความในภายหลัง อึน บง-ฮี เป็นอัยการฝึกหัดภายใต้ จี-อุก ในตอนที่ จี-อุก เป็นอัยการ และ จี อึน-ฮย็อก (ชเว แท-จุน) เป็นเพื่อนสนิทของ จี-อุก ที่ทรยศ จี-อุก ด้วยการแอบมีสัมพันธ์กับแฟนสาวของ จี-อุก
เมื่อเกิดฆาตกรรมขึ้น บง-ฮี ก็พบว่าตัวเองเป็นผู้ต้องสงสัย
หญ้าหนวดแมว
หญ้าหนวดแมว (ชื่อพ้อง: O. grandiflorus Bold, O. stamineus Benth.) หรือ พยับเมฆ (กรุงเทพฯ), อีตู่ดง (เพชรบูรณ์), บางรัก (ประจวบคีรีขันธ์) อยู่ในวงศ์ Lamiaceae (Labiatae) ซึ่งเป็นพืชที่จัดอยู่ในพวกเดียวกับกะเพราและโหระพา
ลักษณะทางพฤกษศาสตร์
หญ้าหนวดแมว เป็นไม้ล้มลุกขนาดเล็ก ลำต้นสี่เหลียม มีสีน้ำตาล ใบเดี่ยวเรียงตัวแบบตรงข้ามสลับตั้งฉาก (decussate) รูปร่างใบแบบ รูปไข่ ปลายใบเรียวแหลม ขอบใบจักเป็นฟันเลื่อย ช่อดอกแบบกระจุก ปลายยอดคล้ายฉัตร ออกบริเวณปลายยอด และปลายกิ่ง สมบูรณ์เพศ สมมาตรด้านข้าง กลีบดอกมีสีขาว และสีม่วง เชื่อมติดกันเป็นหลอด ปลายแยกเป็นรูปปากเปิด
คณะรัฐมนตรีไทย คณะที่ 5
คณะรัฐมนตรีคณะที่ 5 (16 ธันวาคม 2476 - 22 กันยายน 2477) จัดตั้งขึ้นหลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2476
นายพันเอก พระยาพหลพลพยุหเสนา (พจน์ พหลโยธิน) เป็นนายกรัฐมนตรี ประกาศพระบรมราชโองการ ลงวันที่ 16 ธันวาคม 2476 พระบาทสมเด็จพระปรมินทรมหาประชาธิปก พระปกเกล้าเจ้าอยู่หัว ทรงลงพระปรมาภิไธย และเจ้าพระยาธรรมศักดิ์มนตรี (สนั่น เทพหัสดิน) ประธานสภาผู้แทนราษฎร เป็นผู้รับสนองพระบรมราชโองการ และในวันที่ 16 ธันวาคม 2476 มีการแต่งตั้งคณะรัฐมนตรี
การแถลงนโยบายของรัฐบาล
คำแถลงนโยบายของคณะรัฐมนตรี คณะที่ 5 คณะรัฐมนตรีแถลงนโยบายต่อสภาผู้แทนราษฎรเมื่อวันที่ 25 ธันวาคม 2476 และได้รับความไว้วางใจในวันเดียวกันเป็นเอกฉันท์
การสิ้นสุดของคณะรัฐมนตรี
คณะรัฐมนตรีคณะนี้สิ้นสุดลง เพราะเหตุที่รัฐบาลได้เสนอญัตติขอให้สภาผู้แทนราษฎรลงมติเห็นชอบด้วยความตกลงระหว่างประเทศ เรื่องควบคุมการจำกัดยางแต่สภาไม่เห็นชอบด้วย ความตกลงที่รัฐบาลได้ลงนามไปก่อน นายกรัฐมนตรีและรัฐมนตรีทั้งคณะจึงกราบถวายบังคมลาออกจากตำแหน่ง เมื่อวันที่ 16 กันยายน พ.ศ. 2477
แมวอิริโอโมเตะ
นอกจากนี้แล้ว แมวอิริโอโมเตะยังรู้จักกันดีในภาษายาเอยามะว่า "แมวภูเขา" (ヤママヤー), "ภูเขาประกายตา" (ヤマピカリャー) และ "ประกายตา" (メーピスカリャー)
แมวอิริโอโมเตะ หากินด้วยการจับสัตว์น้ำต่าง ๆ กินเป็นอาหาร ตามพื้นที่ชุ่มน้ำและป่าโกงกางบนเกาะอิริโอโมเตะได้มากถึง 70 ชนิด เป็นสัตว์ที่กินในเวลากลางคืน
อัมโต
อัมโต หรือ อานตัว (安多) หนึ่งในเขตดั้งเดิมของชาวทิเบตจากการแบ่งเขตเป็นสามเขต โดยอีก 2 ส่วนคืออวีจังและคัม ตั้งอยู่บนที่ราบสูงทิเบต กินพื้นที่ส่วนใหญ่ของมณฑลชิงไห่ และบางส่วนของมณฑลกานซู่ ของสาธารณรัฐประชาชนจึน ในปัจจุบัน
ถอดความ
อัมโตนั้นยังเป็นที่รู้จักกันในชื่อว่า โตแม และในสมัยราชวงศ์หยวนยังถูกเรียกว่า "ตั่วซือหมา" (朵思麻) หรือ "ทัวซือหมา" (脫思麻)
ในสมัยจักรวรรดิทิเบต อัมโตและคัมได้ถูกเรียกรวมว่า "โตคัม" (ทิเบต: མདོ་ཁམས, ไวลี: mDo Khams, พินอินทิเบต: do kam) ในอัมโตมีวัดที่มีชื่อเสียงที่สุดคือวัดลาจัง (拉卜楞寺) อยู่ในมณฑลกานซู่ และวัดกูปุม (塔尔寺) ในมณฑลชิงไห่
ภาษาที่ใช้ในพื้นที่นี้คือภาษาทิเบตสำเนียงอัมโต ซึ่งเป็นสำเนียงที่ยังคงอนุรักษ์การออกเสียงตามแบบภาษาทิเบตโบราณไว้ได้มากกว่าภาษาทิเบตมาตรฐานสำเนียงลาซ่า เนื่องจากไม่ได้รับผลกระทบจากภาษาถิ่นเหมือนดั่งในพื้นที่ส่วนอื่นของทิเบต
ปฏิบัติการดอกทานตะวัน
ปฏิบัติการซันเนนบลูเมอ เป็นรหัสนามที่ถูกมอบให้กับการส่งกองทัพเยอรมันเข้าไปยังแอฟริกาเหนือในเดือนกุมภาพันธ์ ปี ค.ศ. 1941 ในช่วงสงครามโลกครั้งที่สอง กองทัพที่ 10 ของอิตาลีได้ถูกทำลายโดยการโจมตีของกองกำลังทะเลทรายตะวันตกของบริติซและฝ่ายสัมพันธมิตรในช่วงปฏิบัติการเข็มทิศ (9 ธันวาคม ค.ศ. 1940 – 9 กุมภาพันธ์ ค.ศ. 1941) หน่วยกองกำลังแรกของ Deutsches Afrikakorps (DAK) หรือกองทัพน้อยแอฟริกาที่ถูกก่อตั้งขึ้นมาใหม่ (ภายใต้การนำโดยจอมพล แอร์วีน ร็อมเมิล) ได้ออกเดินทางจากเมืองเนเปิลส์ไปยังแอฟริกาและเดินทางมาถึงเมื่อวันที่ 11 กุมภาพันธ์ ปี ค.ศ. 1941 เมื่อวันที่ 14 กุมภาพันธ์ การรุกของหน่วยกองกำลังของกองพลเบาแอฟริกาที่ 5 (ต่อมาได้เปลี่ยนชื่อเป็นกองพลพันเซอร์ที่ 21) Aufklärungsbataillon 3 (กองพันหน่วยลาดตะเวนที่ 3) และ Panzerjägerabteilung 39 (กองกำลังล่ารถถังที่ 39) ได้เดินทางมาถึงตริโปลี ประเทศลิเบีย และถูกส่งไปยังแนวหน้าที่เซิร์ตทันที
ร็อมเมิลได้เดินทางมาถึงลิเบียเมื่อวันที่ 12 กุมภาพันธ์ ด้วยคำสั่งให้ทำการป้องกันที่ตรีโปลีและตรีโปลิตาเนียถึงแม้ว่าจะใช้กลยุทธ์ที่ก้าวร้าว นายพล Italo Gariboldi ได้ถูกมาแทนที่กับ Maresciallo d'Italia(จอมพลอิตาลี) โรดอลโฟ กราซีอานี ในขณะที่เป็นผู้ว่า-นายพลของลิเบีย เมื่อวันที่ 25 มีนาคม และ Generale d'Armata Mario Roatta ผู้บัญชาการสูงสุดแห่ง Regio Esercito (กองทัพราชอาณาจักรอิตาลี) ได้ออกคำสั่งให้กราซีอานีเพื่อที่จะจัดตั้งหน่วยทหารยานยนต์อิตาลีในลิเบียภายใต้คำสั่งของเยอรมัน กองกำลังทหารเยอรมันหน่วยแรกได้เดินทางมาถึงเซิร์ตเมื่อวันที่ 15 กุมภาพันธ์และรุกไปยังโนฟิเลีย เมื่อวันที่ 18 กุมภาพันธ์ 24 กุมภาพันธ์ เยอรมันได้พบเจอการดักซุ่มโจมตีของหน่วยลาดตะเวนบริติซใกล้กับอัลอะละมัยน์ เมื่อวันที่ 24 มีนาคม ฝ่ายอักษะได้เข้ายึดครองอัลอะละมัยน์ และวันที่ 31 มีนาคม ได้เข้าโจมตีที่เบรกา กองทัพน้อยยานเกราะที่สามที่ไม่แข็งแกร่งพอได้ล้มเหลวในการโจมตีตอบโต้กลับและเริ่มที่จะล่าถอยไปยังเบงกาซีในวันถัดไป
เมื่อกองทัพน้อยยานเกราะที่สามได้เคลื่อนย้ายออกไป รถถังที่ได้พังชำรุดได้เริ่มที่จะพังทลายลงตามที่ได้คาดการณ์ไว้และกองทัพน้อยได้ล้มเหลวในการป้องกันฝ่ายอักษะในโอบปีกขนาบข้างในทะเลทราย ทางตอนใต้ของตอกลิ่มไซเรไนกา ซึ่งทำให้ทหารออสเตรเลียที่เหลืออยู่ในเบงกาซีไม่มีทางเลือก แต่ก็ได้ล่าถอยขึ้นไปยัง Via Balbia ร็อมเมิลได้แบ่งกองกำลังของเขาออกเป็นแนวขนาดเล็กเพื่อขัดขวางการล่าถอยของบริติซเท่าที่ฝ่ายอักษะจะเกิดขาดแคลนเชื้อเพลิงและน้ำดื่ม กองกำลังทหารจำนวนมากของฝ่ายบริติซได้ถูกจับกุมที่เมกฮีลี ซึ่งนำไปสู่การล่าถอยอย่างต่อเนื่องของบริติซไปยังทูบลักและจากนั้นก็ไปยังชายแดนลิเบีย-อียิปต์ กองกำลังฝ่ายอักษะได้ล้มเหลวในการเข้ายึกครองทูบลักก่อนที่ฝ่ายป้องกันจะมีเวลาในการเตรียมความพร้อมในการป้องกันและร็อมเมิลต้องแบ่งกองกำลังฝ่ายอักษะไปยังระหว่างทูบลักและชายแดน
ซันเนนบลูเมอได้ประสบความสำเร็จเพราะความสามารถของเยอรมันในการรุกได้รับการดูถูกดูแคลนโดยนายพล Archbald Wavell ผู้บัญชาการทหารสูงสุดในตะวันออกกลาง สำนักงานการสงคราม และวินสตัน เชอร์ชิล ร็อมเมิลได้เปลี่ยนสถานการณ์ด้วยความกล้าของเขา ซึ่งเป็นสิ่งที่คาดไม่ถึง แม้จะได้รับรายงานข่าวกรองมากมายจากอัลตร้าและเอ็มไอ 14 (หน่วยข่าวกรองทหารบริติซ) หน่วยทหารบริติซจำนวนมากได้ถูกย้ายไปยังกรีซและอื่นๆออกไปจากอียิปต์เพื่อทำการปรับปรุง ผู้บัญชาการบางคนได้รับการแต่งตั้งจาก Wavell ในการเข้าถึงกองบัญชาการไซเรไนกา (CYRCOM) ได้แสดงให้เห็นว่าไร้ความสามารถและ Wavell ได้อาศัยแผนที่ที่พบว่าไม่แม่นยำ เมื่อเขาได้เดินทางมาถึงในภายหลังเพื่อดูด้วยตัวเอง ในปี ค.ศ. 1949 Wavell ได้เขียนไว้ว่า "ข้าพเจ้ามั่นใจถึงการไม่ประเมินคาดการณ์ของร็อมเมิลจากประสบกาณ์ของข้าพเจ้าที่มีต่อพวกอิตาลี ข้าพเจ้าควรจะรอบคอบมากกว่านี้...."
เอิร์นส์ สตาฟโร โบลเฟลด์
เอิร์นส์ สตาฟโร โบลเฟลด์ (Ernst Stavro Blofeld) เป็นชื่อตัวละครตัวหนึ่งในนวนิยายและภาพยนตร์ในชุด เจมส์ บอนด์ โบลเฟลด์เป็นศัตรูของบอนด์ ทำงานให้กับองค์การสเปกเตอร์ (SPECTRE)
เอียน เฟลมมิ่ง ผู้เขียนเจมส์ บอนด์ ได้เขียนอธิบายโบลเฟลด์ว่าเกิดวันที่ 28 พฤษภาคม พ.ศ. 2451 ซึ่งตรงกับวันเกิดของเฟลมมิ่งเอง โดยมีพ่อเป็นชาวโปแลนด์และแม่เป็นชาวกรีก โบลเฟลด์ ในภาพยนตร์ มักปรากฏตัวกับแมวเปอร์เซียสีขาว และในช่วงต้นๆของซีรีส์บอนด์ ซึ่งคือตอน เพชฌฆาต 007 ซึ่งเป็นตอนที่ 2 กับตอน ธันเดอร์บอลล์ ซึ่งเป็นตอนที่ 4 โบลเฟลด์ปรากฏตัวในภาพยนตร์ แต่ไม่เปิดเผยหน้าของโบลเฟลด์ แต่จะใช้วิธีให้เห็นแค่ช่วงตัวของโบลเฟลด์ ถ่ายให้เห็นเขาเพียงแค่ลูบแมวเปอร์เซียตัวโปรด และการแสดงเป็นโบลเฟลด์จะเป็นการแสดงเงียบ แอ็คชั่นเฉยๆ แล้วจะให้อีกคนมาพากย์เสียงโบลเฟลด์อีกที่หนึ่ง
ซึ่งในช่วงต้น ๆที่ไม่ให้เห็นหน้าโบลเฟลด์นี้ ผู้ที่แสดงเงียบเป็นโบลเฟลด์คือ แอนโธนี่ ดอว์สัน (Anthony Dawson) ผู้ซึ่งเคยแสดงเป็นตัวประกอบในซีรีส์บอนด์ไปแล้ว ค่ายภาพยนตร์จึงคิดวิธีนี้ได้ คือให้แอนโธนี่แสดงเงียบและถ่ายทำไม่ให้เห็นหน้า แล้วอีริค พอห์ลแมน (Eric Pohlman) มาให้เสียงพากย์ทีหลัง ต่อมา พอถึงตอน จอมมหากาฬ 007 ซึ่งเป็นตอนที่ 5 โบลเฟลด์ได้เปลี่ยนคนที่รับบทบาทมาเป็น โดนัลด์ พลีสเซนซ์ (Donald Pleasence) ซึ่งคราวนี้ โดนัลด์ รับบททั้งพูดทั้งแสดง ช่วงต้นเรื่อง จะยังไม่เห็นหน้าโบลเฟลด์ แต่พอช่วงปลายเรื่อง แฟน ๆ ภาพยนตร์เจมส์บอนด์ของค่ายอีโอเอ็น ก็ได้เห็นหน้าโบลเฟลด์เป็นครั้งแรก ซึ่งคือใบหน้าของ โดนัลด์ พลีสเซนซ์ พอถึงตอนที่ 6 ซึ่งคือ ยอดพยัคฆ์ราชินี โบลเฟลด์ เปลี่ยนผู้รับบทบาทอีกครั้ง เป็น เทลลี่ ซาวาลาส โดยในภาพยนตร์อ้างว่า โบลเฟลด์ ไปผ่าตัดแปลงโฉมมา เพื่อมาอ้างอิงในความเปลี่ยนแปลงของโบลเฟลด์ ครั้งนี้ไม่มีการซ่อนใบหน้าโบลเฟลด์ ตอนที่ 7 ซึ่งคือตอน เพชรพยัคฆราช โบลเฟลด์เปลี่ยนโฉมอีกครั้ง ครั้งนี้ผู้รับบทโบลเฟลด์คือ ชาร์ลส์ เกรย์ (Charles Gray)
แล้วโบลเฟลด์ก็ไม่ปรากฏตัวอีกไปจนถึงตอนที่ 12 เจาะดวงตาเพชฌฆาต ผู้รับบทโบลเฟลด์คือ จอห์น ฮอลลิส (John Hollis) แต่ครั้งนี้เป็นการแสดงเงียบอีกครั้ง ครั้งนี้ผู้มาพากย์เสียงโบลเฟลด์คือ โรเบิร์ต ริตตี้ (Robert Rietty) ครั้งนี้ โบลเฟลด์โผล่มาเป็นช่วงสั้นๆ แค่ช่วงแอ๊คชั่นเปิดเรื่องไม่กี่นาที แล้วโบลเฟลด์ก็ไม่มีการปรากฏตัวในภาพยนตร์ของค่ายอีโอเอ็นอีกเลย แต่เจมส์ บอนด์ ฉบับไม่เป็นทางการเรื่อง พยัคฆ์เหนือพยัคฆ์ ที่ค่ายภาพยนตร์ Warner Bros. ทำขึ้นมา โบลเฟลด์ได้ปรากฏตัวอีกครั้งหนึ่ง ในเรื่องนี้ ผู้รับบทคือ แม็กซ์ วอน ซีโดว์ เจมส์ บอนด์เรื่องนี้ไม่มีการซ่อนหน้าโบลเฟลด์ แล้วโบลเฟลด์ ก็ไม่ปรากฏตัวในภาพยนตร์เรื่องใดอีกเลยจนถึงปัจจุบัน เว้นแต่ถูกล้อเลียนในภาพยนตร์การ์ตูนหรือภาพยนตร์ตลกล้อเลียนเท่านั้น เช่นเรื่อง Austin Powers
จนกระทั่ง ในปี 2015 โบลเฟลด์ กลับมาปรากฏตัวอีกครั้ง ในภาค Spectre องค์การลับดับพยัคฆ์ร้าย โดยการรับบทของนักแสดงมากฝีมือชาวออสเตรีย คริสทอฟ วัลซ์ ซึ่งเคยฝากผลงานตัวร้ายสร้างชื่อไว้ในเรื่อง ยุทธการเดือดเชือดนาซี (Inglourious Basterds) จนได้รับรางวัลออสการ์ สาขานักแสดงสมทบชายยอดเยี่ยม ในงานประกาศผลรางวัลออสการ์ ครั้งที่ 82 ในที่สุด
จักรพรรดิเหียป ฮหว่า
อ้างอิง
18471884
ประเทศแอนทีกาและบาร์บิวดาในโอลิมปิกเยาวชนฤดูร้อน 2010
ประเทศแอนทีกาและบาร์บิวดา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติแอนทีกาและบาร์บิวดาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 2 ชนิดกีฬา ผลการแข่งขันครั้งนี้ประเทศแอนทีกาและบาร์บิวดาไม่ได้รับเหรียญรางวัล
กรีฑา
ผลการแข่งขันดังนี้ :
เนย์มาร์
เนย์มาร์เริ่มมีชื่อเสียงกับสโมสรซังตุสในบราซิล ซึ่งเขาเซ็นสัญญากับทีมเมื่ออายุ 17 ปี ก่อนจะช่วยให้สโมสรคว้าแชมป์คัมเปโอนาโตเปาลิสตา 2 สมัยติดต่อกัน เนย์มาร์ได้รับการเสนอชื่อเป็นนักฟุตบอลยอดเยี่ยมแห่งปีของอเมริกาใต้ถึงสองครั้งในปี 2011 และ 2012 ก่อนจะย้ายไปร่วมทีมบาร์เซโลนา ในฐานะที่เป็นส่วนหนึ่งของสามประสานตัวหลักของทีมร่วมกับ ลิโอเนล เมสซิ และลุยส์ ซัวเรซ เนย์มาร์คว้าแชมป์ลาลิกา, โกปาเดลเรย์ และ ยูฟ่าแชมเปียนส์ลีกได้ในฤดูกาล 2014–15 และได้อันดับสามในการประกาศรางวัลบาลงดอร์ปี 2015 และคว้าแชมป์ลาลิกาได้อีกครั้งในปี 2016 ก่อนจะย้ายไปปารีแซ็ง-แฌร์แม็งในปี 2017 ด้วยมูลค่า 222 ล้านยูโร ทำให้เขากลายเป็นผู้เล่นที่มีค่าตัวแพงที่สุดในประวัติศาสตร์ โดยเนย์มาร์คว้าแชมป์ลีกเอิง 3 สมัย, กุปเดอฟร็องส์ 3 สมัย และ กุปเดอลาลีก 2 สมัย และได้รับรางวัลผู้เล่นแห่งปีของลีกเอิงในฤดูกาลแรกของเขา และในฤดูกาล 2020–21 เนย์มาร์พาทีมคว้าแชมป์ได้ถึง 4 รายการ รวมทั้งผ่านเข้าชิงชนะเลิศยูฟ่าแชมเปียนส์ลีกได้เป็นครั้งแรก
เนย์มาร์ติดทีมชาติชุดใหญ่ครั้งแรกใน ค.ศ. 2010 ในวัย 18 ปี และในปัจจุบัน เขาเป็นเจ้าของสถิติร่วมในการทำประตูให้ทีมชาติบราซิลสูงสุดจำนวน 77 ประตู ร่วมกับ เปเล่ ถ้วยรางวัลแรกในนามทีมชาติของเนย์มาร์คือ ฟุตบอลเยาวชนชิงแชมป์อเมริกาใต้ ใน ค.ศ. 2011 ซึ่งเขาได้รับรางวัลผู้ทำประตูสูงสุด ต่อมา เขาพาบราซิลชนะเลิศรายการ ฟีฟ่าคอนเฟเดอเรชันส์คัพ ในปี 2013 และได้รับรางวัลผู้เล่นยอดเยี่ยมประจำการแข่งขัน ก่อนจะมีอาการบาดเจ็บในรายการใหญ่สองรายการถัดมาได้แก่ ฟุตบอลโลก 2014 ที่บราซิลเป็นเจ้าภาพ และโกปาอเมริกา 2015 เนย์มาร์เป็นกัปตันทีมชาติอย่างเป็นทางการในการแข่งขันโอลิมปิกฤดูร้อน 2016 และพาบราซิลคว้าเหรียญทองได้ และเป็นตัวหลักของทีมในฟุตบอลโลก 2018 แต่เขาพลาดการแข่งขันโกปาอเมริกา 2019 ก่อนจะพาทีมคว้ารองแชมป์ได้ในปี 2021
เนย์มาร์คว้าอันดับสามในการประกาศผลฟีฟ่าบาลงดอร์ 2015 และ บาลงดอร์ 2017 รวมทั้งได้รับรางวัลฟีฟ่า ปุสกัส อวอร์ด และมีชื่ออยู่ในทีมแห่งปีของยูฟ่าสองครั้ง และทีมแห่งฤดูกาลของยูฟ่าแชมเปียนส์ลีกอีกสามครั้ง เขายังถือเป็นหนึ่งในนักกีฬาที่มีชื่อเสียงที่สุดคนหนึ่ง SportsPro ยกให้เขาเป็นนักกีฬาที่โด่งดังในแง่การตลาดมากที่สุดในในปี 2012 และ 2013 และ อีเอสพีเอ็น ยกให้เขาเป็นนักกีฬาที่มีชื่อเสียงที่สุดเป็นอันดับ 4 ของโลกในปี 2016 และในปี 2017 นิตยสารไทม์ได้จัดอันดับให้เขามีชื่ออยู่ใน 1 ใน 100 บุคคลผู้ทรงอิทธิพลของโลก ในปี 2018 นิตยสาร France Football จัดอันดับให้เขาเป็นนักฟุตบอลที่ได้รับค่าเหนื่อยสูงที่สุดเป็นอันดับ 3 ของโลก และในสองปีต่อมา (ค.ศ. 2019–20) นิตยสารฟอบส์ ได้จัดอันดับให้เนย์มาร์เป็นนักกีฬาที่ได้รับค่าจ้างสูงทีสุดเป็นอันดับที่ 3 และ 4 ของโลกตามลำดับ
ชีวิตในช่วงต้น
เนย์มาร์ เกิดเมื่อวันที่ 5 กุมภาพันธ์ 1992 ที่ โมกี ดาส ครูเซส เมืองเซาเปาลู ประเทศบราซิล โดยมีพ่อแม่ชื่อว่า เนย์มาร์ ซังตุส ซีเนียร์ อดีตนักฟุตบอล และ นาดิเน ดา ซิลวา โดย ปัจจุบันพ่อของเขากลายเป็นที่ปรึกษาและผู้ดูแลเขาในเรื่องฟุตบอล (เอเย่นต์) เนย์มาร์ เติบโตมาพร้อมกับความรักในการเล่นฟุตซอล และ สตรีทฟุตบอล ซึ่งเป็นที่นิยมมากในหมู่เด็กชาวอเมริกาใต้
เขาได้เข้าร่วมทีมเยาวชนของซังตุส ในปี 2003 ก่อนที่จะได้เลื่อนชั้นขึ้นมาเล่นทีมชุดใหญ่และประเดิมสนามเป็นครั้งแรกใน เกมที่ชนะ โอเอสเต้ 2001 เมื่อวันที่ 7 มี.ค. 2009 ในขณะที่อายุได้เพียง 17 ปี
บาร์เซโลนา
วันที่ 24 พ.ค. 2013 ซังตุสออกมาประกาศว่าได้รับข้อเสนอซื้อตัวเนย์มาร์จากสองสโมสร ซึ่ง 3 วันถัดมาดาวยิงทีมชาติบราซิลก็ตกลงไปย้ายไปร่วมทัพบาร์เซโลน่า เมื่อวันที่ 24 พ.ค. 2013 ด้วยสัญญาระยะยาว 5 ปี โดยมีผลบังคับตั้งแต่วันที่ 3 มิถุนายน 2013 หลังจากผ่านการตรวจร่างกายกับทางทีมแพทย์ ค่าตัวการย้ายทีมอยู่ที่ราว 48.6 ล้านปอนด์ (ประมาณ 2187 ล้านบาท) นับเป็นค่าตัวสูงที่สุดเป็นอันดับ 9 ในประวัติศาสตร์การซื้อขายผู้เล่น พร้อมกับค่าฉีกสัญญา 190 ล้านยูโร (ประมาณ 7,600 ล้านบาท)
ฤดูกาล 2013–14
เขาทำประตูแรกให้กับทีมได้ในการแข่งขันกระชับมิตรกับทีมชาติไทย ณ สนามราชมังคากีฬาสถาน กรุงเทพมหานคร โดยบาร์เซโลนาเอาชนะไปได้ 7–1 และได้ลงสนามในการแข่งขันทางการนัดแรกในเดือน สิงหาคม 2013 ในนัดที่พบกับเลบันเต โดยถูกเปลี่ยนลงมาเป็นตัวสำรองแทนอาเลกซิส ซันเชส ในนาทีที่ 63 ซึ่งบาร์เซโลนาเอาชนะไปได้ 7–0 ต่อมาเขาประเดิมประตูแรกให้กับทีมได้ ในการทำประตู อัตเลติโกเดมาดริด ในการแข่งขันนัดแรกรายการ ซูเปอร์โกปาเดอเรย์ โดยใช้เวลาเพียง 7 นาทีหลังจากถูกเปลี่ยนลงมาเป็นตัวสำรองแทนที่ เปโดร โรดริเกซ และ ในวันที่ 18 กันยายน เขาได้ลงสนามในรายการยูฟ่าแชมเปียนส์ลีกเป็นนัดแรกในนัดที่บาร์เซโลนาเปิดบ้านเอาชนะ อาแจ็กซ์ อัมส์เตอร์ดัม ไป 4–0
มาร์กุส วิปซานิอุส อากริปปา
มาร์กุส วิปซานิอุส อากริปปา (Marcvs Vipsanivs Agrippa; ประมาณ 23 ตุลาคมหรือพฤศจิกายน 64/63 ปีก่อน ค.ศ. – 12 ปีก่อน ค.ศ.) เป็นรัฐบุรุษและแม่ทัพโรมัน เขาเป็นพระสหายสนิท พระชามาดา (ลูกเขย) ผู้แทนและรัฐมนตรีกลาโหมของอ็อกตาวิอุส (จักรพรรดิเอากุสตุสในอนาคต) และเป็นพระสสุระ (พ่อตา) ในจักรพรรดิติแบริอุส เขาเป็นผู้รับผิดชอบต่อชัยชนะทางทหารส่วนใหญ่ของอ็อกตาวิอุส ที่โดดเด่นที่สุดคือ ชนะยุทธนาวีที่อักติอูงเหนือกองกำลังของมาร์ก แอนโทนี และพระนางคลีโอพัตราที่ 7 แห่งอียิปต์
เนย์มาร์
ฤดูกาล 2013–14
6 วันต่อมา เนย์มาร์ทำประตูแรกในลาลิกาได้สำเร็จ ในนัดที่ เอาชนะเรอัลโซซิเอดัด 4–1 และในวันที่ 26 ตุลาคม เขาลงสนามในศึกเอลกลาซิโก ซึ่งเป็นศึกแห่งศักดิ์ศรีระหว่างบาร์เซโลนา และ เรอัล มาดริด เป็นครั้งแรก โดยสามารถทำได้ 1 ประตู และ 1 แอสซิสต์ ช่วยทีมคว้าชัยชนะไปได้ 2–1 ที่สนาม กัม นอว์ และในเดือนธันวาคมปีเดียกันนั้น เขาสามารถทำแฮตทริกหรือการยิง 3 ประตูให้บาร์เซโลนาได้เป็นครั้งแรก ในนัดที่ชนะ กลาสวโกว์ เซลติก ในยูฟ่าแชมเปียนส์ลีกไป 6–1 ในฤดูกาลแรกของเขา บาร์เซโลนาจบฤดูกาลด้วยการชนะเลิศซูเปอร์โกปาเดลเรย์ ได้เพียงรายการเดียว และคว้าตำแหน่งรองชนะเลิศในลาลิกา และ โคปา เดอเรย์
มาร์กุส วิปซานิอุส อากริปปา
ชีวิตในวัยเด็ก
อากริปปาเกิดในช่วงระหว่าง 23 ตุลาคม และ 23 พฤศจิกายน ปี พ.ศ. 480-482 ในสถานที่ที่ยังไม่ทราบแน่ชัด พ่อของเขาอาจมีชื่อว่า ลูกิอุส วิปซานิอุส อากริปปา เขามีพี่ชายคนโตซึ่งมีชื่อว่า ลูกิอุส วิปซานิอุส อากริปปา เช่นกัน และน้องสาวชื่อ วิปซานิอา ป็อลลา
เนย์มาร์
ฤดูกาล 2014–15
ในวันที่ 13 กันยายน ค.ศ. 2014 เนย์มาร์ ได้ยิง 2 ประตูแรกในลาลิกา ฤดูกาล 2014–15 ในนัดที่ บาร์เซโลนา เปิดสนามกัมนอว์เอาชนะ อัตเลติกเดบิลบาโอ 2-0 ต่อมา ในวันที่ 21 กันยายน ค.ศ. 2014 เนย์มาร์ ทำประตูที่ 3 ในลาลิกา ในนัดที่ บาร์เซโลนา เอาชนะ เลบันเต 5–0 ต่อมา ในวันที่ 27 กันยายน เนย์มาร์ ทำแฮตทริกให้กับบาร์เซโลนา ในนัดที่บาร์เซโลนาเปิดสนามกัมนอว์เอาชนะ กรานาดา 6-0 และในวันที่ 30 กันยายน เนย์มาร์ ทำประตูแรกในยูฟ่าแชมเปียนส์ลีก ในนัดที่บาร์เซโลนา แพ้ ปารีแซ็ง-แฌร์แม็ง ที่ปาร์กเดแพร็งส์ 2–3
ในวันที่ 6 พฤษภาคม ค.ศ. 2015 ในยูฟ่าแชมเปียนส์ลีกรอบรองชนะเลิศนัดแรก เนย์มาร์ ทำประตูที่ 7 ในยูฟ่าแชมเปียนส์ลีก ในนัดที่บาร์เซโลนา เปิดสนามกัมนอว์เอาชนะ ไบเอินมิวนิก 3–0 และในวันที่ 9 พฤษภาคม เนย์มาร์ ทำประตูที่ 22 ในลาลิกา ในนัดที่ บาร์เซโลนา เอาชนะ เรอัลโซเซียดัด 2–0 ในวันที่ 12 พฤษภาคม ยูฟ่าแชมเปียนส์ลีกรอบรองชนะเลิศ นัดที่ 2 เนย์มาร์ ทำได้ 2 ประตูในนัดที่ บาร์เซโลนา แพ้ไบเอินมิวนิกที่อัลลีอันทซ์อาเรนา 2–3 แต่ผลประตูรวมบาร์เซโลนาเอาชนะไป 5–3 ผ่านเข้ารอบชิงชนะเลิศได้สำเร็จ ต่อมา ในวันที่ 30 พฤษภาคม ในการแข่งขันโกปาเดลเรย์ รอบชิงชนะเลิศ 2015 บาร์เซโลนา พบกับ อัตเลติกเดบิลบาโอ เนย์มาร์ ทำประตูที่ 7 ในโกปาเดลเรย์ ช่วยให้ บาร์เซโลนา เอาชนะไป 3–1 คว้าแชมป์โกปาเดลเรย์ สมัยที่ 27 มาครอง และเป็นแชมป์รายการที่สองในฤดูกาล
ในวันที่ 6 มิถุนายน ในการแข่งขันยูฟ่าแชมเปียนส์ลีกรอบชิงชนะเลิศ บาร์เซโลนา พบกับ ยูเวนตุส ที่สนามโอลึมพีอาชตาดีอ็อนในเบอร์ลิน ประเทศเยอรมนี เนย์มาร์ ทำประตูที่ 10 ในยูฟ่าแชมเปียนส์ลีก ช่วยให้บาร์เซโลนา เอาชนะไป 3–1 คว้าแชมป์ยูฟ่าแชมเปียนส์ลีก สมัยที่ 5 มาครอง พร้อมทั้งพาทีมคว้าทริปเปิลแชมป์ได้สำเร็จ และเมื่อจบฤดูกาล 3 ประสาน MSN (เมสซิ, ซัวเรซ และเนย์มาร์) ยิงประตูรวมทั้งหมด 122 ประตู ทำลายสถิติ 118 ประตูของ เรอัลมาดริด (คริสเตียโน โรนัลโด, กอนซาโล อิกัวอิน และ การีม แบนเซมา ในฤดูกาล 2011-12)
ฤดูกาล 2015–16
เนย์มาร์ป่วยเป็นคางทูม ทำให้ไม่ได้ลงสนามในนัดที่บาร์เซโลนาลงเล่นในยูฟ่าซูเปอร์คัพ 2015และซูเปร์โกปาเดเอสปัญญา 2015 ต่อมา ในวันที่ 12 กันยายน ค.ศ. 2015 เนย์มาร์ทำประตูแรกในลาลิกา ฤดูกาล 2015–16 ในนัดที่บาร์เซโลนาเอาชนะอัตเลติโกเดมาดริดที่สนามกีฬาบีเซนเตกัลเดรอน 2–1 ต่อมา ในวันที่ 20 กันยายน เนย์มาร์ทำประตูที่ 2 ในลาลิกา ในนัดที่บาร์เซโลนาเอาชนะเลบันเต 4–1 ต่อมา ในวันที่ 23 กันยายน เนย์มาร์ทำประตูที่ 3 ในลาลิกา ในนัดที่บาร์เซโลนาแพ้เซลตาบีโก 1–4 ต่อมา ในวันที่ 3 ตุลาคม เนย์มาร์ทำประตูที่ 4 ในลาลิกาในนัดที่บาร์เซโลนาแพ้ เซบิยา 1–2 ในวันที่ 18 ตุลาคม เนย์มาร์ทำแฮตทริกให้บาร์เซโลนาเปิดสนามกัมนอว์เอาชนะราโยบาเยกาโน 5–2 ต่อมา ในวันที่ 31 ตุลาคม เนย์มาร์ทำประตูที่ 9 ในลาลิกา ในนัดที่บาร์เซโลนาเอาชนะเฆตาเฟ 2–0 ในวันที่ 4 พฤศจิกายน เนย์มาร์ ยิง 2 ประตูในยูฟ่าแชมเปียนส์ลีก ในนัดที่บาร์เซโลนาเอาชนะ บาเต บอรีซอฟ 3–0 ต่อมา ในวันที่ 8 พฤศจิกายน เนย์มาร์ ยิง 2 ประตู ในนัดที่ บาร์เซโลนาเอาชนะ บิยาร์เรอัล 3–0 ในวันที่ 21 พฤศจิกายน เนย์มาร์ทำประตูที่ 12 ในลาลิกาได้ในการแข่งขันนัดสำคัญที่บาร์เซโลนาบุกเอาชนะเรอัลมาดริดที่สนามซานเตียโก เบร์นาเบว 4–0 ต่อมา ในวันที่ 28 พฤศจิกายน เนย์มาร์ ยิง 2 ประตู ในนัดที่บาร์เซโลนาเอาชนะ เรอัลโซซิเอดัด 4–0 และในวันที่ 30 พฤศจิกายน เนย์มาร์ มีชื่อติด 1 ใน 3 คนสุดท้ายในการเข้าชิงรางวัล 2015 ฟีฟ่าบาลงดอร์ ร่วมกับ เมสซิ และ โรนัลโด ซึ่งเมสซิคว้ารางวัลนี้ไปครองในที่สุด
ในวันที่ 6 มกราคม ค.ศ. 2016 ในการแข่งขันโกปาเดลเรย์ รอบ 16 ทีมสุดท้ายนัดแรก เนย์มาร์ทำประตูแรกในโกปาเดลเรย์ ช่วยให้บาร์เซโลนาเปิดสนามเอาชนะ อัสปัญญ็อล 4–1 ต่อมา ในวันที่ 9 มกราคม เนย์มาร์ทำประตูที่ 15 ในลาลิกาได้ในนัดที่ทีมชนะกรานาดา 4–0 ในวันที่ 17 มกราคม เนย์มาร์ทำประตูที่ 16 ในลาลิกา ในนัดที่บาร์เซโลนาชนะอัตเลติกเดบิลบาโอ 6–0 ต่อมา ในวันที่ 20 มกราคม ในการแข่งขันโกปาเดลเรย์ รอบก่อนรองชนะเลิศนัดแรก เนย์มาร์ทำประตูที่ 2 ในโกปาเดลเรย์และบาร์เซโลนาเอาชนะอัตเลติกเดบิลบาโอได้ 2–1 ต่อมา ในการแข่งขันโกปาเดลเรย์ รอบก่อนรองชนะเลิศ นัดที่สอง เนย์มาร์ทำประตูที่ 3 ในโกปาเดลเรย์ช่วยให้ทีมชนะ 3–1 และรวมผลสองนัด บาร์เซโลนาเอาชนะอัตเลติกเดบิลบาโอไป 5–2
ในวันที่ 16 มีนาคม ในการแข่งขันยูฟ่าแชมเปียนส์ลีกรอบ 16 ทีมสุดท้าย นัดที่สอง เนย์มาร์ทำประตูที่ 3 ในยูฟ่าแชมเปียนส์ลีกได้ในนัดที่ทีมเปิดสนามกัมนอว์เอาชนะ อาร์เซนอล 3–1 ซึ่งรวมผลสองนัด บาร์เซโลนาเอาชนะไปได้ 5–1 ผ่านเข้ารอบ 8 ทีมสุดท้ายได้สำเร็จ ต่อมา ในวันที่ 20 มีนาคม เนย์มาร์ ทำประตูที่ 21 ในลาลิกาด้วยลูกจุดโทษ ในนัดที่บาร์เซโลนาเสมอกับบิยาร์เรอัล 2–2 ในวันที่ 20 เมษายน เนย์มาร์ ทำประตูที่ 22 ในลาลิกา ในนัดที่ บาร์เซโลนาชนะเดปอร์ติโบเดลาโกรุญญา 8–0 ต่อมา ในวันที่ 14 พฤษภาคม ในการแข่งขันลาลิกานัดปิดฤดูกาล บาร์เซโลนาพบกับกรานาดา ซึ่งเป็นนัดตัดสินแชมป์ลาลิการะหว่าง บาร์เซโลนา และ เรอัลมาดริด ซึ่งในนัดนี้ บาร์เซโลนาจะต้องชนะเท่านั้นเพื่อจะคว้าแชมป์ เนย์มาร์ได้จ่ายบอลให้ซัวเรซทำแฮตทริกได้ โดยบาร์เซโลนาเอาชนะกรานาดาไป 3–0 คว้าแชมป์ลาลิกามาครอง ต่อมา ในวันที่ 22 พฤษภาคม ในการแข่งขัน โกปาเดลเรย์ รอบชิงชนะเลิศ 2016 บาร์เซโลนา พบกับ เซบิยา ที่สนามกีฬาบีเซนเตกัลเดรอน เนย์มาร์ทำประตูช่วยให้ บาร์เซโลนา เอาชนะไปได้ในช่วงต่อเวลาพิเศษ 2–0 คว้าแชมป์สมัยที่ 28 มาครอง
ฤดูกาล 2016–17
ในวันที่ 13 กันยายน ค.ศ. 2016 ในการแข่งขันยูฟ่าแชมเปียนส์ลีกรอบแบ่งกลุ่ม เนย์มาร์ทำประตูแรกในฤดูกาลและจ่ายบอลให้เพื่อนทำได้ถึง 4 ประตู ในนัดที่บาร์เซโลนาเปิดสนามกัมนอว์เอาชนะ เซลติก จากสกอตแลนด์ 7–0 ต่อมา ในวันที่ 17 กันยายน เนย์มาร์ทำประตูแรกในลาลิกาในนัดที่เอาชนะเลกาเนส 5–1 ต่อมา เนย์มาร์ ยิง 2 ประตู ในนัดที่บาร์เซโลนาชนะสปอร์ติงเดคีคอน 5–0 และเขาทำประตูที่ 4 ในลาลิกา ในนัดที่บาร์เซโลนาแพ้เซลตาเดบิโก 3–4 ต่อมา เนย์มาร์ทำประตูที่ 2 ในยูฟ่าแชมเปียนส์ลีกนัดที่บาร์เซโลนาชนะ แมนเชสเตอร์ซิตี จากอังกฤษ 4–0
ในวันที่ 8 เมษายน เนย์มาร์โดนใบแดงในนัดที่บาร์เซโลนาแพ้มาลากา 0–2 ทำให้ เนย์มาร์โดนแบน 3 นัด ส่งผลให้เขาหมดสิทธิ์ลงเล่นในศึกเอลกลาซิโกกับเรอัลมาดริด ต่อมา ในวันที่ 6 พฤษภาคมเนย์มาร์ทำประตูที่ 10 ในลาลิกา ในนัดที่บาร์เซโลนาชนะ บิยาร์เรอัล 4–1 ต่อมา ในวันที่ 14 พฤษภาคม เนย์มาร์ทำแฮตทริกช่วยทีมเอาชนะ ลัสปัลมัส 4–1 ต่อมา ในลาลิกานัดปิดฤดูกาล บาร์เซโลนา เปิดสนามกัมนอว์เจอกับ เออิบาร์ เป็นนัดตัดสินแชมป์ลาลิการะหว่าง บาร์เซโลนา กับ เรอัลมาดริด ในนัดนี้ บาร์เซโลนาจะต้องชนะเออิบาร์และต้องลุ้นให้มาลากาเอาชนะเรอัลมาดริด บาร์เซโลนาจึงจะได้แชมป์ลาลิกา โดยบาร์เซโลนาเอาชนะไป 4–2 แต่สุดท้าย เรอัลมาดริดก็เอาชนะมาลากาไปได้ 2–0 ทำให้ บาร์เซโลนาพลาดการคว้าแชมป์ ต่อมา ในวันที่ 27 พฤษภาคม ในการแข่งขันโกปาเดลเรย์ รอบชิงชนะเลิศ บาร์เซโลนา พบ เดปอร์ติโบอาลาเบส ที่สนามบีเซนเตกัลเดรอน เนย์มาร์ทำประตูช่วยให้ทีมเอาชนะไป 3–1 คว้าแชมป์สมัยที่ 29
ปารีแซ็ง-แฌร์แม็ง
ในช่วงตลาดซื้อขายนักเตะฤดูร้อนกลางปี ค.ศ. 2017 มีกระแสข่าวลือว่าเนย์มาร์จะออกจากบาร์เซโลนาและย้ายไปยังสโมสรใดสโมสรหนึ่งระหว่างเชลซี, แมนเชสเตอร์ยูไนเต็ดในพรีเมียร์ลีกของประเทศอังกฤษ หรือปารีแซ็ง-แฌร์แม็งในลีกเอิงของประเทศฝรั่งเศส หากตกลงค่าเหนื่อยได้ที่ 515,000 ปอนด์ต่อสัปดาห์ แต่เขามีค่าฉีกสัญญาที่สูงถึง 222 ล้านยูโร (198 ล้านปอนด์) โดยชนวนการย้ายทีมของเนย์มาร์เริ่มจากการทะเลาะเบาะแว้งกับทีมสตาฟฟ์โค้ชของลุยส์ เอนริเก และมีกระแสข่าวการย้ายทีมหนักขึ้นจนกระทั่งต้องยกเลิกงานพบปะกับแฟนคลับที่เซี่ยงไฮ้ ประเทศจีน และเกิดกระแสว่าจะทำให้ทางสโมสรปลายทางจะผิดกฎไฟแนนเชียลแฟร์เพลย์หรือกฎทางการเงินของยูฟ่า จนกระทั่งลาลิกาต้องขอหยุดการเจรจาชั่วคราว
ต่อมา ทางยูฟ่าก็ออกมาอนุญาตให้ทางสโมสรปลายทางซื้อเนย์มาร์ได้ และพ่อของเนย์มาร์ซึ่งเป็นตัวแทนของเขาหยุดการสนับสนุนบาร์เซโลนาเมื่อรู้ว่าลูกชายถูกคณะกรรมการบริหารของสโมสรปฏิเสธการจ่ายโบนัสต่อสัญญามูลค่า 26 ล้านยูโร จนกระทั่งเริ่มมีความชัดเจนขึ้นเมื่อเนย์มาร์เดินทางไปตรวจร่างกายที่โปร์ตู และเดินทางไปที่ปารีสทันที และบาร์เซโลนาได้ออกแถลงการณ์การย้ายทีมของเนย์มาร์ จนกระทั่งวันที่ 3 สิงหาคม ปารีแซ็ง-แฌร์แม็ง ได้แถลงข่าวเปิดตัวเนย์มาร์ด้วยค่าตัว 222 ล้านยูโร (198 ล้านปอนด์) เป็นการทำลายสถิตินักฟุตบอลค่าตัวแพงที่สุดในโลกของปอล ปอกบา โดยเนย์มาร์เซ็นสัญญาเป็นเวลา 5 ปี จนถึง ค.ศ. 2022 และจะสวมเสื้อหมายเลข 10 แทนที่ฆาบิเอร์ ปัสโตเร
ฤดูกาล 2017–18
เนย์มาร์เปิดตัวให้กับสโมสรเมื่อวันที่ 13 สิงหาคม 2017 โดยยิงประตูและทำแอสซิสต์ให้เพื่อนอีกประตูหนึ่งในเกมเยือนแก็งก็อง และสามารถเอาชนะไปได้ 3–0 เขาทำเพิ่มได้อีกสองประตูในการแข่งขันลีกเอิงนัดถัดไปกับทีมตูลูส เนย์มาร์ พร้อมด้วย กีลียาน อึมบาเป ดาวรุ่งชาวฝรั่งเศส และ เอดินซอน กาบานิ ยอดกองหน้าชาวอุรุกวัย ช่วยกันทำผลงานได้อย่างยอดเยี่ยมในเกมนัดเปิดสนามสองเกมแรกของปารีแซ็ง-แฌร์แม็ง ในรอบแบ่งกลุ่มยูฟ่าแชมเปียนส์ลีกฤดูกาล 2017–18 โดยทีมบุกไปชนะ กลาสโกว์ เซลติก 5–0 และ 3–0 เหนือไบเอิร์นมิวนิกตามลำดับ ต่อมา ในการแข่งขันกับทีมคู่แข่งตลอดกาลอย่างออแล็งปิกเดอมาร์แซย์ เมื่อวันที่ 25 กุมภาพันธ์ 2018 เนย์มาร์ได้รับบาดเจ็บกระดูกฝ่าเท้าขวาแตก และไม่สามารถกลับมาลงเล่นให้กับทีมได้อีกในการแข่งขันนัดที่เหลือของฤดูกาล ฤดูกาลแรกของเขาในฝรั่งเศสจบลงด้วยผลงาน 28 ประตูจากการลงแข่งขัน 30 นัดทุกรายการ แต่ทีทมยังจบฤดูกาลด้วยแชมป์ลีกเอิง, แชมป์กุปเดอฟร็องส์ และแชมป์กุปเดอลาลีก
ฤดูกาล 2018–19
เมื่อวันที่ 12 สิงหาคม 2018 เนย์มาร์ยิงประตูในลีกได้ในนัดเปิดฤดูกาลของปารีแซ็ง-แฌร์แม็งด้วยการชนะก็อง 3กุปเดอลาลีก0 ที่สนามปาร์กเดแพร็งส์ และเนย์มาร์สามารถยิงจุดโทษได้ในเกมถัดไปขณะที่ปารีแซ็ง-แฌร์แม็งบุกชนะแก็งก็อง 3–1 และในเกมลีกถัดมาสามประสานแดนหน้าของทีมได้แก่ เนย์มาร์ อึมบาเป และ กาบานิ ทำประตูได้ในเกมชนะอองเช่ร์ 3–1 ในบ้าน เมื่อวันที่ 3 ตุลาคม เนย์มาร์ยิงแฮตทริกได้ในเกมชนะเรดสตาร์เบลเกรด 6–1 ในการแข่งขันยูฟ่าแชมเปียนส์ลีกรอบแบ่งกลุ่ม ต่อมา เขาได้รับบาดเจ็บที่เท้าอีกครั้งในช่วงปลายเดือนมกราคม 2019 ซึ่งทำให้เขาต้องออกจากเกมในระหว่างการแข่งขันยูฟ่าแชมเปียนส์ลีกรอบ 16 ทีม นัดที่เสมอกับแมนเชสเตอร์ยูไนเต็ด โดยหลังจากแมนเชสเตอร์ยูไนเต็ดเอาชนะปารีแซ็ง-แฌร์แม็งและผ่านเข้ารอบไปได้นั้น เนย์มาร์ได้ใช้คำพูดเชิงตำหนิผู้ตัดสินที่ทดเวลาการแข่งขันเกินในนัดดังกล่าวผ่านทางอินสตาแกรม ทำให้เจ้าตัวโดนแบนจากการแข่งขันเป็นจำนวน 3 นัด โทษฐานใช้วาจาดูหมิ่นผู้ตัดสิน
เมื่อวันที่ 27 เมษายน เนย์มาร์สาทำประตูได้ในการแข่งขันรอบชิงชนะเลิศกุปเดอฟร็องส์พบกับแรนส์ แต่ทีมแพ้ในการดวลจุดโทษ และในนัดดังกล่าว เนย์มาร์ได้ถูกบันทึกภาพเอาไว้ได้ในขณะที่เขาชกหน้าของกองเชียร์ทีมแรนส์ ต่อมาภายหลังเนย์มาร์ออกมายอมรับว่าผิด แต่เหตุการณ์ดังกล่าวยังเป็นที่ถกเถียงกันอย่างต่อเนื่อง โดยโทมัส ทูเคิล โค้ชของ ปารีแซ็ง-แฌร์แม็ง กล่าวว่า: "มันไม่ใช่เรื่องง่ายที่จะควบคุมอารมณ์หลังความพ่ายแพ้โดยเฉพาะเมื่อคุณต้องเผชิญหน้ากับแฟนบอลที่ไม่เคารพคุณ"
ฤดูกาล 2019–20
ในเดือนกรกฎาคม 2019 เนย์มาร์ไม่มาทำการฝึกซ้อมในช่วงพรีซีซั่นกับสโมสร โดยสโมสรมีการหารือถึงการลงโทษทางวินัยท่ามกลางกระแสข่าวลือว่าเจ้าตัวต้องการย้ายทีมก่อนกำหนดเส้นตาย ต่อมาในช่วงปลายเดือนสิงหาคม เนย์มาร์ตกลงที่จะอยู่กับทีมต่อไปหลังจากการเจรจาเพื่อกลับไปร่วมทีมบาร์เซโลนาต้องยุติลง เนย์มาร์ลงเล่นให้ทีมเป็นนัดแรกในวันที่ 14 กันยายน ด้วยชัยชนะเหนือสตราสบูร์ก 1–0 ในการแข่งขันลีกเอิง ซึ่งเขายิงประตูชัยได้ในช่วงทดเวลาบาดเจ็บด้วยลูกจักรยานอากาศอย่างสวยงาม หนึ่งสัปดาห์ต่อมา เขาทำประตูชัยให้ทีมในช่วงท้ายเกมส์อีกครั้ง ในนัดที่ทีมเอาชนะลียง 1–0 ณ สนาม ปาร์กเดแพร็งส์
เนย์มาร์ได้รับบาดเจ็บบริเวณเอ็นร้อยหวายในเดือนตุลาคมขณะเล่นให้ทีมชาติบราซิล และกลับมาเล่นให้กับสโมสรได้อีกครั้งในการแข่งขันรอบแบ่งกลุ่มยูฟ่าแชมเปียนส์ลีกกับเรอัลมาดริดในวันที่ 26 พฤศจิกายน ซึ่งเสมอกันไป 2–2 ต่อมา เมื่อวันที่ 18 กุมภาพันธ์ 2020 ในยูฟ่าแชมเปียนส์ลีกรอบ 16 ทีมที่พบกับโบรุสซีอาดอร์ทมุนด์ เขายิงประตูทีมเยือนลูกสำคัญได้ในัดแรกที่เยอรมนี โดยทีมของเขาพ่ายแพ้ไป 1–2 และในนัดที่สองที่ฝรั่งเศส ทีมของเนย์มาร์สามารถเอาดอร์ทมุนด์ไปได้ 2–0 (ประตูรวมสองนัด 3–2)
เนย์มาร์คว้าแชมป์ลีกกับปารีแซ็ง-แฌร์แม็งได้เป็นสมัยที่ 3 หลังจากที่ ปารีแซ็ง-แฌร์แม็งได้รับรางวัลชนะเลิศเมื่อประเทศฝรั่งเศสสั่งยุติการแข่งขันกีฬาทุกรายการเนื่องจากสถานการณ์โควิด และในวันที่ 24 กรกฎาคม ในเกมแรกหลังจากการกลับมาแข่งขันหลังจากช่วงโควิด เนย์มาร์ยิงประตูชัยพาทีมชนะแซงต์เอเตียนไป 1–0 ในรอบชิงชนะเลิศคูเป้เดอฟรองซ์ซึ่งเป็นการคว้าแชมป์คูเป้เดอฟรองซ์สมัยที่สองของเขาด้วย ต่อมา เมื่อวันที่ 31 กรกฎาคม ปารีแซ็ง-แฌร์แม็งชนะเลิศคูเป้เดอลาลีกเอิงจากการดวลจุดโทษเหนือลียงไป 6–5 ภายหลังจากเสมอกัน 0–0 หลังจากช่วงต่อเวลาพิเศษ โดยเนย์มาร์เป็นหนึ่งในผู้เล่นที่ยิงจุดโทษเข้าในช่วงตัดสิน ในการแข่งขันยูฟ่าแชมเปียนส์ลีกรอบก่อนรองชนะเลิศพบกับอตาลันตาเมื่อวันที่ 12 สิงหาคม เนย์มาร์ช่วยทำประตูตีเสมอในช่วงทดเวลาบาดเจ็บ และทำให้ทีมเอาชนะไปได้ด้วยประตูรวม 2–1 และในรอบรองชนะเลิศกับ แอร์เบ ไลพ์ซิช เขาทำได้หนึ่งประตูในนัดที่ทีมชนะไปได้ 3–0 ซึ่งทำให้ปารีแซ็ง-แฌร์แม็ง ผ่านเข้าถึงรอบชิงชนะเลิศยูฟ่าแชมเปียนส์ลีกเป็นครั้งแรกในประวัติศาสตร์ ก่อนจะเข้าไปพ่ายให้แก่ไบเอิร์นมิวนิก 0–1
2020–21
เนย์มาร์พลาดการแข่งขันนัดในแรกของฤดูกาล 2020–21 เนื่องจากเขาถูกตรวจพบว่าได้รับเชื้อไวรัสโคโรนา ซึ่งในนัดแรกของฤดูกาล ปารีแซ็ง-แฌร์แม็งแพ้ให้กับแลนส์ไป 0–1 อย่างไรก็ตาม เขากลับไปฝึกซ้อมได้อีกครั้งก่อนเกมพบกับมาร์แซย์ในวันที่ 13 กันยายน 2020 ซึ่งปารีแซ็ง-แฌร์แม็งพ่ายแพ้ให้แก่มาร์แซย์ในศึกแห่งศักดิ์ศรี (เลอ กลาซิก) เป็นครั้งแรกนับตั้งแต่ปี 2011 ในเกมที่มารแซย์ชนะไปได้ 1–0 ในนัดที่มีใบเหลือง 14 ใบและใบแดงถึง 5 ใบ โดยเนย์มาร์ได้รับใบแดงในนาทีที่ 97 หลังจากทะเลาะกับ อัลบาโร่ กอนซาเลซ ซึ่งเนย์มาร์กล่าวว่ากอนซาเลซนั้นได้ใข้วาจาเชิงเหยียดผิวเขาทำให้เขาคุมอารมณ์ไม่อยู่ เนย์มาร์สามารถยิงสองประตูแรกของตนเองได้ในเกมที่ชนะอองเช่ร์ 6–1 เมื่อวันที่ 2 ตุลาคม ทำให้เขาเป็นผู้เล่นที่ทำประตูให้กับสโมสรได้มากที่สุดเป็นอันดับที่ 10 ตลอดกาล ต่อมาในวันที่ 28 ตุลาคม เนย์มาร์ได้รับบาดเจ็บในเกมพบกับอิสตันบูลบาอาคเชฮีร์ในยูฟ่าแชมเปียนส์ลีกและออกจากสนามหลังจากเล่นไปเพียง 26 นาที เขากลับมาลงสนามได้อีกครั้งในเกมที่แพ้โมนาโก 2–3 เมื่อวันที่ 20 พฤศจิกายน และทำประตูแรกได้หลังจากหายจากอาการบาดเจ็บในเกมชนะแอร์เบไลพ์ซิช 1–0 ในยูฟ่าแชมเปี้ยนส์ลีกเมื่อวันที่ 24 พฤศจิกายน
ในวันที่ 28 พฤศจิกายน เนย์มาร์ยิงประตูที่ 50 ของเขาในลีกเอิงได้สำเร็จ โดยเป็นการยิงจุดโทษในเกมที่ปารีแซ็ง-แฌร์แม็งเสมอบอร์โด 2–2 ทำให้เขาเป็นผู้เล่นที่ทำสถิติยิง 50 ประตูในลีกให้กับปารีแซ็ง-แฌร์แม็งได้เร็วที่สุด โดยลงสนามไปเพียง 58 นัด ในวันที่ 2 ธันวาคม เขาทำ 2 ประตูในนัดที่ปารีแซ็ง-แฌร์แม็งบุกไปชนะแมนเชสเตอร์ ยูไนเต็ด 3–1 ในยูฟ่าแชมเปียนส์ลีก ต่อมา ในการแข่งขันรอบแบ่งกลุ่มนัดสุดท้าย เนย์มาร์ทำแฮตทริกในการเล่นแชมเปียนส์ลีกของเขาได้เป็นครั้งที 3 ในเกมกับอิสตันบูลบายัคเชฮีร์ และพาทีมผ่านเข้ารอบต่อไปในฐานะทีมอันดับหนึ่งของกลุ่ม เขากลายเป็นผู้เล่นคนแรกในประวัติศาสตร์ถ้วยยุโรปและแชมเปียนส์ลีกที่ยิง 20 ประตูให้กับสองสโมสรที่แตกต่างกัน (21 ประตูจาก 40 นัดให้บาร์เซโลนา และ 20 ประตูจาก 25 นัดให้ปารีแซ็ง-แฌร์แม็ง)
วันที่ 13 ธันวาคม เนย์มาร์ได้รับบาดเจ็บที่ข้อเท้าหลังจากโดนติอาโกเมนเดสของลียงเข้าสกัดและต้องถูกหามออกจากสนาม ผลการสแกนพบว่าข้อเท้าของเขาไม่แตกหรือหัก แต่เขาต้องพักฟื้นเป็นเวลา 3 สัปดาห์จากอาการข้อเท้าแพลง เขากลับมาลงสนามได้อีกครั้ง ในวันที่ 13 มกราคม 2021 ในเกมชนะมาร์แซย์ 2ปารีแซ็ง-แฌร์แม็ง1 ในรายการโทรฟีเดส์แชมเปียนส์ เขาได้รับบาดเจ็บอีกครั้งในเกมที่ชนะก็อง 1–0 ในวันที่ 10 กุมภาพันธ์และต้องพักฟื้นอีก 4 สัปดาห์ เขากลับมาลงสนามได้อีกครั้งในเกมลีกเอิงนัดที่ปารีแซ็ง-แฌร์แม็งชนะลียง 4–2
เมื่อวันที่ 8 พฤษภาคม 2021 ที่ผ่านมา เนย์มาร์ได้ตัดสินใจต่อสัญญาฉบับใหม่กับปารีแซ็ง-แฌร์แม็ง ส่งผลให้เขาจะอยู่เล่นให้กับสโมสรไปจนถึงปี 2025 เป็นอย่างน้อย
2021–22
ในวันที่ 10 สิงหาคม 2021 ลิโอเนล เมสซิ เพื่อนร่วมทีมบาร์เซโลนาของเนย์มาร์ได้ย้ายร่วมทีม ปารีแซ็ง-แฌร์แม็ง เนย์มาร์ลงสนามนัดแรกในฤดูกาลในวันที่ 29 สิงหาคม ในเกมลีกเอิงที่ทีมเอาชนะสตาดเดอแร็งส์ 2–0 ก่อนจะทำประตูแรกในฤดูกาลนี้ได้จากลูกจุดโทษในเกมที่ทีมเอาชนะลียง 2–1
ทีมชาติ
เนย์มาร์ ติดทีมชาติบราซิลชุด U17 ตั้งแต่ปี 2009 เป็นต้นมา จากนั้นก็ติดชุด U20 ในปี 2011, ชุด U23 ในปี 2012 และติดทีมชาติบราซิลชุดใหญ่ตั้งแต่ 2010 โดยมีโอกาสได้ลงเล่นให้กับทีมชาติชุดใหญ่ตั้งแต่นั้นเป็นต้นมา
2011: การแข่งขันชิงแชมปือเมริกาใต้รุ่นเยาวชน และโกปาอเมริกา
เนย์มาร์เป็นผู้ทำประตูสูงสุดของการแข่งขันชิงแชมป์เยาวชนอเมริกาใต้ปี 2011 โดยทำได้ 9 ประตู รวมถึงสองประตูในรอบชิงชนะเลิศ ในการเอาชนะอุรุกวัย 6–0 นอกจากนี้ เขายังมีส่วนร่วมในการแข่งขันโกปาอเมริกา 2011 ที่อาร์เจนตินา ซึ่งเขายิงได้สองประตูในเกมรอบแรกกับเอกวาดอร์ เขาได้รับเลือกให้เป็น 'Man of the Match' ในนัดแรกของบราซิลที่พบกับเวเนซุเอลา ซึ่งจบลงด้วยผลเสมอ 1–1 บราซิลตกรอบก่อนรองชนะเลิศในการแพ้ดวลจุดโทษกับปารากวัย โดยเนย์มาร์ถูกเปลี่ยนตัวในนาทีที่ 80
2012: กีฬาโอลิมปิก
เมื่อวันที่ 11 พฤษภาคม 2012 เนย์มาร์ได้รับเลือกให้เข้าร่วมทีมฟุตบอลโอลิมปิกของบราซิลเพื่อเข้าร่วมโอลิมปิกลอนดอน 2012 ในเกมอุ่นเครื่องนัดแรกของบราซิลเมื่อวันที่ 20 กรกฎาคม พบกับอังกฤษที่ริเวอร์ไซด์สเตเดียม เนย์มาร์มีส่วนร่วมในทั้งสองประตูจากการชนะ 2–0 โดยทำแอสซิสต์ด้วยการเตะฟรีคิกเข้าไปในกรอบเขตโทษ 6 หลา ก่อนที่บราซิลจะได้ประตูจากลูกโหม่งของซานโดร
เมื่อวันที่ 26 กรกฎาคม 2012 เนย์มาร์ทำประตูแรกของเขาในโอลิมปิกฤดูร้อน 2012 ในการแข่งขันนัดแรกกับอียิปต์ ซึ่งจบลงด้วยชัยชนะ 3–2 ของบราซิล ในเกมต่อไปที่พบกับเบลารุสที่โอลด์ แทรฟฟอร์ดในแมนเชสเตอร์ เมื่อวันที่ 5 สิงหาคม ในการเผชิญหน้ารอบก่อนรองชนะเลิศกับฮอนดูรัส เนย์มาร์ยิงจุดโทษซึ่งเป็นประตูที่สามของเขาในทัวร์นาเมนต์ช่วยให้บราซิลคว้าชัยชนะ 3–2 ที่เซนต์เจมส์พาร์ค และผ่านเข้ารอบรองชนะเลิศ ต่อมา เมื่อวันที่ 11 สิงหาคม บราซิลแพ้เม็กซิโก 1–2 ในรอบชิงชนะเลิศที่สนามเวมบลีย์ในลอนดอน
เนย์มาร์ทำแฮตทริกทีมชาติครั้งแรกของเขาเมื่อวันที่ 10 กันยายน 2012 ในการเอาชนะจีน 8–0 ที่เอสตาดิโอ โฆเซ โด เรโก มาซิเอล ในเมืองเรซิเฟ ต่อมา เมื่อวันที่ 19 กันยายน เนย์มาร์ทำประตูชัยให้กับทีมเอาชนะอาร์เจนตินา 2–1 ในเลกแรกของการแข่งขันซูเปอร์กลาซิโก เด ลาส อเมริกาปี 2012
2013: แชมป์ฟีฟ่าคอนเฟเดอเรชันส์คัพ
เนย์มาร์ได้รับเลือกให้เป็นส่วนหนึ่งของทีมชาติบราซิลของลุยซ์ เฟลิเป้ สโคลารีสำหรับการแข่งขันคอนเฟเดอเรชันส์ คัพ 2013 และเขาได้รับเสื้อหมายเลข 10 เป็นครั้งแรก เนย์มาร์ทำประตูแรกของทัวร์นาเมนต์ในการเอาชนะญี่ปุ่น 3–0 เมื่อวันที่ 15 มิถุนายน ในนัดที่สอง เนย์มาร์ยิงประตูได้หลังจากผ่านไปเก้านาทีทำให้บราซิลชนะเม็กซิโก 2–0 เขาทำประตูในนัดที่สามติดต่อกันด้วยการยิงฟรีคิกอันทรงพลังจากขอบเขตโทษ นัดที่บราซิลเอาชนะอิตาลี 4–2 และได้รับรางวัลแมน ออฟ เดอะ แมตช์เป็นครั้งที่สามติดต่อกัน ต่อมา วันที่ที่ 30 มิถุนายน เนย์มาร์มีส่วนกับประตูแรกของเฟร็ดและจากนั้นก็ยิงประตูที่สองของบราซิลในชัยชนะเหนือสเปน 3–0 ช่วยให้ทีมคว้าแชมป์ไปครอง
ฟุตบอลโลก 2014
เมื่อวันที่ 5 มีนาคม 2014 เนย์มาร์ทำแฮตทริกในเกมกระชับมิตรกับแอฟริกาใต้ในโจฮันเนสเบิร์ก เนย์มาร์ได้รับเลือกให้ติดทีมชาติบราซิลสำหรับฟุตบอลโลก 2014 และถูกคาดหวังว่าจะนำบราซิลไปสู่ความสำเร็จในฟุตบอลโลก และคว้าแชมป์ในบ้านเกิด หนึ่งสัปดาห์ก่อนการแข่งขันนัดแรกของทีม เนย์มาร์ยิงได้หนึ่งครั้งและทำสองแอสซิสต์ในการชนะปานามาในนัดกระชับมิตรมิตร 4–0 เนย์มาร์ติดทีมชาติเป็นครั้งที่ 50 ในนัดเปิดการแข่งขันเมื่อวันที่ 12 มิถุนายนกับโครเอเชียในเซาเปาลู และทำได้สองประตูช่วยให้บราซิลชนะโครเอเชีย 3–1 และในการแข่งขันรอบแบ่งกลุ่มนัดสุดท้าย เขายิงได้อีกสองประตูช่วยบราซิลเอาชนะแคเมอรูน 4–1 ต่อมา ในรอบ 16 ทีมสุดท้าย บราซิลเสมอกับชิลี 1–1 หลังจาก 120 นาที และตัดสินด้วยการยิงจุดโทษโดยเนย์มาร์ทำประตูได้และพาบราซิลผ่านเข้ารอบ
เนย์มาร์ได้รับบาดเจ็บหลังในรอบ 8 ทีมสุดท้ายที่บราซิลพบกับโคลอมเบีย จากการเข้าสกัดของ ฮวน คามิโล ซูนิกา และไม่สามารกลับมาช่วยทีมในการแข่งขันตลอดรายการนีได้อีก บราซิลผ่านเข้ารอบรองชนะเลิศก่อนจะแพ้เยอรมนีไปอย่างยับเยิน 1–7 ตามด้วยการแพ้เนเธอร์แลนด์ 0–3 ในนัดชิงอันดับสาม แต่เนย์มาร์ยังมีชื่อติดทีมยอดเยี่ยมประจำการแข่งขัน
โกปาอเมริกา 2015
เนย์มาร์ยิงสี่ประตูในเกมเดียวเป็นครั้งแรกในนามทีมชาติ นัดที่บราซิลชนะญี่ปุ่นในนัดกระชับมิตร 4–0 ที่สนามกีฬาแห่งชาติ สิงคโปร์ เและด้วยอายุเพียง 22 ปี เนย์มาร์ยิงได้ 40 ประตูจาก 58 เกมในทีมชาติ และกลายเป็นผู้ทำประตูสูงสุดอันดับที่ 5 ให้กับทีมชาติบราซิล ต่อมา เมื่อวันที่ 26 มีนาคม ค.ศ. 2015 เนย์มาร์ทำประตูที่สองของบราซิลในเกมกระชับมิตรที่เอาชนะฝรั่งเศสในปารีส 3–1
วันที่ 14 มิถุนายน 2015 ในการแข่งขันโกปาอเมริกานัดเปิดสนามของบราซิล เนย์มาร์ทำประตูตีเสมอและช่วยผ่านบอลให้ดักลาส คอสตาทำประตูให้บราซิลเอาชนะเปรู 2–1 แต่เกมที่สองของบราซิล พวกเขาแพ้โคลอมเบีย 0–1 และเนย์มาร์ได้รับใบเหลืองจากการแฮนด์บอล ส่งผลให้ต้องโทษแบนในนัดต่อไป และหลังจากผู้ตัดสินเป่านกหวีดหมดเวลา เนย์มาร์ได้รับใบแดงเนื่องจากจงใจเตะบอลใส่ปาโบล อาร์เมโร ผู้เล่นโคลอมเบีย และเนย์มาร์ถูกแบนจำนวน 4 นัด บวกกับค่าปรับ 10,000 ดอลลาร์ บราซิลผ่านเข้าถึงรอบ 8 ทีมสุดท้ายก่อนจะแพ้จุดโทษปารากวัย
ชีวิตส่วนตัว
ในปี 2016 คุณแม่ของเนย์มาร์ตัดสินใจแยกทางกับคุณพ่อหลังจากที่ใช้ชีวิตคู่ร่วมกันมานานถึง 25 ปี แต่เนย์มาร์ก็ยังคงสนิทกับมารดาอยู่เสมอและเขามักจะแชร์ภาพกับวีดิโอที่อยู่ด้วยกันผ่านสื่อสังคมออนไลน์เป็นประจำ รวมทั้งยังสักใบหน้าของแม่เอาไว้ที่แขนอีกด้วย เขาและน้องสาว (ราฟาเอลลา ซังตุส) สนิทสนมกันมาก ราฟาเอลลาเป็นทั้งน้องสาวและเพื่อนสนิทของเนย์มาร์ โดยเขาไม่เคยพลาดงานฉลองวันเกิดของน้องสาวเลย แม้ในช่วงที่บาดเจ็บหรือโดนแบนจากสโมสร เจ้าตัวก็ยังขึ้นเครื่องบินเพื่อมาพบกับเธอ และ ราฟาเอลลา ก็เป็นอีกหนึ่งคนที่มีชื่ออยู่บนรอยสักที่แขนของเนย์มาร์
เนย์มาร์เป็นชาวบราซิลคนแรกและคนเดียวจนถึงปัจจุบันที่ได้รับเกียรติให้ขึ้นปกในนิตยสาร ไทม์ ในปี 2013 หลังจากการย้ายทีมจากบราซิลมาเล่นในลาลิกาได้รับการจับตามองเป็นอย่างมาก เขาชื่นชอบการดูการ์ตูนและเป็นแฟนตัวยงของคอมมิค โดยเนย์มาร์มีฮีโร่ในดวงใจได้แก่ แบทแมน, สไปเดอร์แมน, เดอะ แฟลช, ซูเปอร์แมน และ เดอะ ฮัลค์ นอกจากนี้เขายังชื่นชอบการกินเลี้ยง และงานปาร์ตี้มาก โดยสื่อได้เคยโจมตีเขาในการให้สัมภาษณ์ก่อนการแข่งขันของทีมชาติบราซิลถึงความเหมาะสมในการไปงานปาร์ตี้ในช่วงที่มีการแข่งขัน ซึ่งทำให้เนย์มาร์อารมณ์เสียอย่างมาก โดยเขาตอบว่า "ผมเป็นนักกีฬา แต่ผมก็เป็นมนุษย์ธรรมดาคนหนึ่งที่มีมุมผ่อนคลายของตนเองเช่นกัน คุณเคยเห็นผมไปเที่ยวกลางคืนแล้วตื่นมาซ้อมหรือแข่งขันไม่ไหวหรือเปล่า"
ค้างคาวแวมไพร์ธรรมดา
ค้างคาวแวมไพร์ธรรมดา หรือ ค้างคาวดูดเลือดธรรมดา (Common vampire bat, Vampire bat) เป็นค้างคาวขนาดเล็กชนิดหนึ่ง มีชื่อวิทยาศาสตร์ว่า Desmodus rotundus (/เดส-โม-ดัส /โร-ทัน-ดัส/) จัดเป็นค้างคาวเพียงชนิดเดียวเท่านั้นที่อยู่ในสกุล Desmodus
ลักษณะทั่วไปของค้าวคาวแวมไพร์ธรรมดา คือ จะมีปากสั้นรูปกรวย ไม่มีปีกจมูกทำให้เผยเห็นโพรงจมูกเป็นรูปตัวU|ยู และมีอวัยวะพิเศษ เรียกว่า "Thermoreceptors" ติดอยู่ที่ปลายจมูก สำหรับใช้ช่วยตรวจหาบริเวณที่มีเลือดไหลได้ดีใต้ผิวหนังของเหยื่อ อีกทั้งยังมีสายตาที่มองเห็นเป็นภาพอินฟาเรด จากอุณหภูมิความร้อนของตัวเหยื่อ และทำให้เห็นดีมากในเวลากลางคืน ซึ่งเป็นเวลาออกหากิน
ตัวเมียมีขนาดใหญ่กว่าตัวผู้ มีนิ้วและข้อต่อที่แข็งแรง และคล่องแคล่วว่องไวมากเมื่อเทียบกับค้างคาวชนิดอื่น ๆ โดยเฉพาะเมื่ออยู่กับพื้นที่ สามารถกระโดดหรือคลานไปมาเคลื่อนไหวได้เร็วมากผิดกับค้างคาวชนิดอื่น ๆ
ค้างคาวแวมไพร์ธรรมดาจะดูดกินเลือดมากถึงครึ่งหนึ่งของน้ำหนักตัวต่อวัน เนื่องจากกินแต่เลือดอย่างเดียว ซึ่งเลือดให้พลังงานไม่มากอีกทั้งยังไม่มีไขมัน หากไม่ทำเช่นนั้น ค้างคาวแวมไพร์ธรรมดาจะตายภายในเวลาไม่เกิน 3 วัน
ในเวลากลางวัน ค้างคาวแวมไพร์ธรรมดาจะหลับพักผ่อนบนเพดานถ้ำ โดยอาศัยอยู่รวมกันเป็นฝูง ทั้งพ่อและแม่ค้างคาวจะช่วยกันเลี้ยงดูลูกน้อยที่ยังบินไม่ได้ เป็นระยะเวลานานถึง 9 เดือน อีกทั้งยังมีพฤติกรรมนำเลือดที่หามาได้ กลับมาฝากสมาชิกตัวอื่นในฝูงด้วย สำหรับสมาชิกตัวใดที่หากินได้พอ
แต่ค้างคาวแวมไพร์ธรรมดา ก็ถือเป็นสัตว์อันตราย โดยเป็นพาหะนำโรคพิษสุนัขบ้าแพร่สู่มนุษย์ได้ ที่ประเทศเปรูในปี ค.ศ. 2010 มีผู้เสียชีวิตทั้งหมด 4 ราย เป็นเด็ก จากโรคนี้โดยมีพาหะจากค้างคาว
การประท้วงในประเทศโปแลนด์ ตุลาคม พ.ศ. 2563
'''การประท้วงในประเทศโปแลนด์ในเดือนตุลาคม พ.ศ. 2563''' เริ่มต้นขึ้นในวันที่ 22 ตุลาคม 2020 เพื่อต่อต้านการตัดสินของ ศาลรัฐธรรมนูญซึ่งประกอบด้วยผู้พิพากษาส่วนใหญ่ได้รับการแต่งตั้งจากพรรคการเมืองผู้ปกครองประเทศ ลอว์แอนด์จัสตีส (PiS) ซึ่งได้เพิ่มข้อจำกัดให้กับการยุติการตั้วครรภ์ในประเทศโปแลนด์ทำให้การยุติตั้งครรภ์ผิดกฎหมายในแทบทุกกรณี รวมถึงกรณีที่ตัวอ่อนในครรภ์มีความพิการหรือป่วยด้วยโรคที่อันตรายถึงชีวิตและไม่สามารถรักษาหายได้ การประท้วงได้ดำเนินขึ้นนับตั้งแต่ช่วงบ่ายของวันเดียวกับที่ศาลออกคำตัดสินดังกล่าว กฎหมายใหม่นี้ทำให้การยุติการตั้งครรภ์เหลืองเพียงสองกรณีที่สามารถดำเนินได้โดยถูกกฎหมาย คือ (1) จากการข่มขืนหรือการร่วมประเวณีในผู้มีสัมพันธ์ใกล้ชิดทางสายเลือด หรือ (2) เมื่อสภาพสุขภาพของมารดาเสี่ยงอันตรายถึงชีวิต
การประท้วงนี้ยังเป็นการต่อต้านการนำมาปนกันของคริสตจักรคาทอลิกและรัฐในประเทศโปแลนด์ที่ได้รับการยอมรับมานาน และเป็นการต่อต้านอำนาจบริหาร ตุลาการ และยุติธรรมที่ถูกกุมโดยพรรค PiS เพียงผู้เดียว
ประเทศศรีลังกาในเอเชียนเกมส์ 2018
ประเทศศรีลังกา เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศศรีลังกา ส่งนักกีฬาเข้าร่วมแข่ง 173 คน เพื่อแข่งขัน 28 กีฬา ผลการแข่งขันครั้งนี้ประเทศศรีลังกาได้รับ 0 เหรียญทอง 0 เหรียญเงิน และ 0 เหรียญทองแดง รวมทั้งหมด 0 เหรียญ
Adoryphorus
Adoryphorus เป็นสกุลของอันดับด้วงที่อยู่ในวงศ์ Scarabaeidae.
สปีชีส์ของสกุลนี้พบในออสเตรเลียและมาเลเซีย
สปีชีส์ในสกุล ได้แก่:
ตาตียานา เอรูฮีโมวา
ตาตียานา เอรูฮีโมวา (Татьяна Ерухимова; Tatiana Erukhimova) เป็นนักฟิสิกส์ชาวอเมริกัน-รัสเซีย ศาสตราจารย์ประจำมหาวิทยาลัยเท็กซัสเอแอนด์เอ็ม และเฟลโลว์ประจำองค์การฟิสิกส์อเมริกัน
ชีวิตช่วงต้นและการศึกษา
เอรูฮีโมวาจบการศึกษาวิทยาศาสตรมหาบัณฑิต สาขาฟิสิกส์ ในปี 1987 จากมหาวิทยาลัยรัฐโลบาเชฟสกี นีซนี นอฟโกรอด และจบการศึกษาปริญญาดุษฎีบัณฑิตในสาขาฟิสิกส์ขากสถาบันสหวิทยาศาสตร์รัสเซีย จากนั้นเธอได้ตอบรับเข้ารับตำแหน่งเป็นนักวิจัยหลังปริญญาเอก (postdoctoral research associate) ที่มหาวิทยาลัยเท็กซัสเอแอนด์เอ็ม ในสหรัฐ
อาชีพการงาน
หลังเข้าร่วมเป็นคณาจารย์ของวิทยาลัยวิทยาศาสตร์ของเท็กซัสเอแอนด์เอ็มในปี 2006 เธอได้จัดกิจกรรมเผยแพร่ความรู้ทางวิทยาศาสตร์ให้แก่ชุมชนในรัฐเท็กซัส เช่น กิจกรรม DEEP (Discover, Explore, and Enjoy Physics and Engineering; ค้นพบ, ค้นหา สนุกสนานกับฟิสิกส์และวิศวกรรมศาสตร์), ฟิสิกส์โชว์ (Physics Show), Just Add Science และ Real Physics Live และเป็นผู้ร่วมประพันธ์แบบเรียน Atmospheric Thermodynamics ในปี 2012 เธอได้รับรางวัลการสอนโดดเด่นจากมหาวิทยาลัย (Texas A&M's 2012 Distinguished Achievement Award for Teaching) และรางวัลนักสื่อสารวิทยาศาสตร์โดดเด่นจาก Sigma Xi ในปี 2014 (Outstanding Science Communicator Award)
อิสลาม สลีมานี
อิสลาม สลีมานี (إسلام سليماني; เกิด 18 มิถุนายน ค.ศ. 1988) เป็นนักฟุตบอลชาวแอลจีเรีย ตำแหน่งกองหน้า ปัจจุบันเล่นในตำแหน่งกองหน้าให้กับแบร็สต์ในลีกเอิง
สลีมานีเริ่มต้นอาชีพกับสโมสรในประเทศบ้านเกิดอย่างเชรากาและเบลุซดัด ต่อมาในปี ค.ศ. 2013 เขาย้ายไปยุโรปและเซ็นสัญญากับสปอร์ติงลิสบอน เขาลงเล่นให้กับสปอร์ติงอยู่สามฤดูกาล และพาทีมคว้าแชมป์ตากาเดโปร์ตูกัล ในปี ค.ศ. 2015 และในปีถัดมา เขาย้ายไปเลสเตอร์ซิตีด้วยค่าตัว 28 ล้านปอนด์
เขาลงเล่นทีมชาตินัดแรกในปี ค.ศ. 2012 และติดทีมชาติในการแข่งขันแอฟริกาคัพออฟเนชันส์ ในปี 2013 และ 2015 และฟุตบอลโลก 2014 โดยเขาทำสองประตูในฟุตบอลโลกครั้งนั้น สถิติล่าสุดเมื่อเดือนมกราคม ค.ศ. 2017 เขาทำประตูให้ทีมชาติได้ 25 ประตู ทำให้กลายเป็นผู้ทำประตูให้ทีมชาติมากที่สุดเป็นอันดับที่ 4
Adlappa
Adlappa เป็นสกุลของตั๊กแตนที่อยู่ในวงศ์ Acrididae มีเพียงสปีชีส์เดียวคือ Adlappa erythroptera.
สปีชีส์นี้พบในออสเตรเลีย
หมู่พระที่นั่งจักรีมหาปราสาท
หมู่พระที่นั่งจักรีมหาปราสาท เป็นหมู่พระที่นั่งที่อยู่ระหว่างพระมหามณเฑียรและหมู่พระมหาปราสาทภายในพระบรมมหาราชวัง ทอดตัวจากทิศเหนือไปทิศใต้ ตั้งอยู่ในเขตพระราชฐานชั้นกลางและเขตพระราชฐานชั้นใน สร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัวเพื่อใช้เป็นสถานที่ออกว่าราชการและเป็นที่ประทับส่วนพระองค์ เดิมประกอบด้วยหมู่พระที่นั่ง 11 องค์ แต่เนื่องจากพระที่นั่งบางองค์ทรุดโทรมจนยากต่อการบูรณะจึงได้ทำการรื้อลง
ปัจจุบัน หมู่พระที่นั่งจักรีมหาปราสาท ประกอบด้วย พระที่นั่ง 5 องค์ ได้แก่ พระที่นั่งจักรีมหาปราสาท เป็นพระที่นั่งองค์เดียวในหมู่พระที่นั่งจักรีมหาปราสาทที่สร้างขึ้นในรัชกาลที่ 5 พระที่นั่งมูลสถานบรมอาสน์ พระที่นั่งสมมติเทวราชอุปบัติ พระที่นั่งบรมราชสถิตยมโหฬาร และพระที่นั่งเทวารัณยสถาน เป็นพระที่นั่งที่รื้อลงและสร้างขึ้นใหม่ในรัชสมัยพระบาทสมเด็จพระเจ้าอยู่หัวภูมิพลอดุลยเดช
ประวัติ
หมู่พระที่นั่งจักรีมหาปราสาทตั้งอยู่ระหว่างหมู่พระมหามณเฑียรและหมู่พระมหาปราสาท ตั้งอยู่ในเขตพระราชฐานชั้นในและชั้นกลาง สร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว เมื่อแรกเริ่มนั้นพระองค์โปรดเกล้าฯ ให้สร้างหมู่พระที่นั่งขึ้นในบริเวณพระตำหนักที่พระองค์เสด็จพระราชสมภพและเป็นที่ประทับเดิมของพระองค์ หมู่พระที่นั่งนี้เริ่มสร้างเมื่อ พ.ศ. 2412 ประกอบด้วยหมู่พระที่นั่ง 4 องค์ ได้แก่
ในระหว่างนั้น พระองค์โปรดเกล้าฯ ให้สร้างพระราชมณเฑียรขึ้นทางทิศใต้ของหมู่พระที่นั่งเดิมอีก 6 พระที่นั่ง โดยเริ่มสร้างเมื่อ พ.ศ. 2413 ประกอบด้วย โดยเพิ่มขึ้นมาอีก1องค์คือ พระที่นั่งทั้ง 10 องค์ ก่อสร้างเสร็จเมื่อ พ.ศ. 2416 โดยมีรูปแบบสถาปัตยกรรมแบบยุโรปทั้งสิ้น หลังจากนั้น เมื่อพระองค์เสด็จกลับจากการประพาสสิงคโปร์ พระองค์โปรดเกล้าฯ ให้สร้างพระที่นั่งจักรีมหาปราสาทขึ้นทางด้านทิศเหนือของหมู่พระที่นั่งเดิม โดยเริ่มก่อสร้างเมื่อ พ.ศ. 2419 และเฉลิมพระราชมนเฑียรใน พ.ศ. 2425 ดังนั้น พระที่นั่งภายในหมู่พระที่นั่งจักรีมหาปราสาทในรัชสมัยพระบาทสมเด็จพระจุลจอมเกล้าเจ้าอยู่หัวจึงประกอบด้วย พระที่นั่ง 11 องค์
ปัจจุบัน พระที่นั่งในหมู่พระที่นั่งจักรีมหาปราสาทอยู่ในสภาพที่ชำรุดจนเกินกว่าการบูรณะได้จึงมีการรื้อพระที่นั่งลงหลายองค์ อย่างไรก็ตาม พระบาทสมเด็จพระเจ้าอยู่หัวภูมิพลอดุลยเดชโปรดเกล้าฯ ให้สร้างพระที่นั่งขึ้นใหม่บนสถานที่เดิม 4 องค์ ได้แก่ พระที่นั่งมูลสถานบรมอาสน์ พระที่นั่งสมมติเทวราชอุปบัติ พระที่นั่งบรมราชสถิตยมโหฬาร และพระที่นั่งเทวารัณยสถาน
แผนผังพระที่นั่งในสมัยรัชกาลที่5
แผนผังหมู่พระที่นั่งจักรีมหาปราสาท ในสมัยรัชกาลที่ 5
พระที่นั่งจักรีมหาปราสาท
พระที่นั่งจักรีมหาปราสาท เป็นพระที่นั่งที่สร้างขึ้นโดยพระบาทสมเด็จพระจุลจอมเกล้าเจ้าอยู่หัวเพื่อใช้เป็นท้องพระโรง มีลักษณะเป็นพระที่นั่งยอดปราสาท 3 องค์เชื่อมต่อกันด้วยมุขกระสันตลอดทั้งแนว เดิมพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างพระที่นั่งองค์นี้ในรูปแบบตะวันตก แต่สมเด็จเจ้าพระยาบรมมหาศรีสุริยวงศ์ (ช่วง บุนนาค) กราบบังคมทูลขอให้สร้างเป็นยอดปราสาท ดังนั้น รูปแบบพระที่นั่งองค์นี้จึงมีสถาปัตยกรรมไทยผสมผสานสถาปัตยกรรมแบบตะวันตก
พระที่นั่งมูลสถานบรมอาสน์
พระที่นั่งมูลสถานบรมอาสน์ เดิมเป็นพระที่นั่งที่สร้างขึ้นโดยพระบาทสมเด็จพระจุลจอมเกล้าเจ้าอยู่หัว พระองค์มีพระราชดำริว่าสถานที่แห่งนี้เป็นที่ที่พระองค์เสด็จพระราชสมภพและเป็นที่ประทับเดิมของพระองค์ จึงโปรดเกล้าฯ ให้สร้างพระที่นั่งขึ้นบริเวณนี้ 2 องค์ ได้แก่ พระที่นั่งสมมติเทวราชอุปบัติและพระที่นั่งมูลสถานบรมอาสน์ โดยพระที่นั่งมูลสถานบรมอาสน์เป็นห้องโต๊ะใช้จัดเลี้ยง
ปัจจุบัน พระที่นั่งมูลสถานบรมอาสน์องค์เดิมอยู่ในสภาพทรุดโทรมจนเกินกว่าจะบูรณะได้ พระบาทสมเด็จพระเจ้าอยู่หัวภูมิพลอดุลยเดชจึงโปรดเกล้าฯ ให้รื้อพระที่นั่งองค์เก่าลงและสร้างพระที่นั่งองค์ใหม่ขึ้นแทนบนพื้นที่เดิมของพระที่นั่งมูลสถานบรมอาสน์และพระที่นั่งนิพัทธพงศ์ถาวรวิจิตร เพื่อใช้เป็นห้องพระราชทานเลี้ยง
พระที่นั่งสมมติเทวราชอุปบัติ
พระที่นั่งสมมติเทวราชอุปบัติ เป็นพระที่นั่ง 1 ใน 2 องค์ที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้นบนพื้นที่ซึ่งพระองค์เสด็จพระราชสมภพและเป็นที่ประทับเดิมของพระองค์ โดยนามของพระที่นั่งสมมติเทวราชอุปบัติมีความหมายว่า เป็นที่พระมหากษัตริย์เสด็จพระราชสมภพ พระที่นั่งสมมติเทวราชอุปบัติเป็นสถานที่ซึ่งพระบาทสมเด็จพระจุลจอมเกล้าเจ้าอยู่หัวทรงประกาศจะให้มีการเลิกทาสท่ามกลางที่ประชุมคณะที่ปรึกษาราชการแผ่นดินเมื่อวันที่ 12 กรกฎาคม พ.ศ. 2417
พระที่นั่งสมมติเทวราชอุปบัติองค์เดิมอยู่ในสภาพทรุดโทรมจนเกินกว่าจะบูรณะได้ พระบาทสมเด็จพระเจ้าอยู่หัวภูมิพลอดุลเดชจึงโปรดเกล้าฯ ให้รื้อพระที่นั่งองค์เก่าลงและสร้างพระที่นั่งองค์ใหม่ขึ้นแทนบนพื้นที่เดิมของพระที่นั่งสมมติเทวราชอุปบัติและพระที่นั่งดำรงสวัสดิ์อนัญวงศ์ เพื่อใช้เป็นห้องพระราชทานเลี้ยง
พระที่นั่งบรมราชสถิตยมโหฬาร
พระที่นั่งบรมราชสถิตยมโหฬาร เป็นพระที่นั่งที่ตั้งอยู่ในเขตพระราชฐานชั้นใน เดิมเป็นพระที่นั่งที่สร้างขึ้นโดยพระบาทสมเด็จพระจุลจอมเกล้าเจ้าอยู่หัวหลังจากเสด็จประพาสสิงคโปร์และชวา มีมุขหน้าต่อกับพระที่นั่งมูลสถานบรมอาสน์และพระที่นั่งสมมติเทวราชอุปบัติ